Академичното ръководство на Стопанска академия „Димитър А. Ценов“ – Свищов и катедра „Икономика и управление на туризма“, канят **учениците от 11 и 12 клас** на средните училища да вземат участие в организирания:

**НАЦИОНАЛЕН КОНКУРС ЗА УЧЕНИЧЕСКО ЕСЕ**

на тема

**„Как технологиите променят начина, по който планираме и резервираме пътувания?”**

Условия на конкурса:

* конкурсът е неприсъствен (по електронен път);
* участието на учениците е самостоятелно;
* участие в конкурса могат да вземат ученици от 11 и от 12 клас;
* всеки ученик може да участва само с едно есе;
* няма ограничение за броя участници от едно училище.

Изисквания за оформяне на есето:

* до 5 страници (формат A4), шрифт Times new Roman, размер на шрифта 13.
* използване на прикачения макет на есе с включени данни за участника и ментора.

Важни срокове:

* 14 март 2025 г. (петък) – краен срок за изпращане на заявки за участие.
* 31 март 2025 г. (понеделник) – краен срок за изпращане на есе по електронна поща.
* 7 април 2025 г. (понеделник) – обявяване на резултати от проведения конкурс.

Процедури за кандидатстване и оценка:

Подаването на есетата се извършва по имейл: iut@uni-svishtov.bg

В полето Subject се изписват на латиница – Ese\_IUT\_име, фамилия, наименование на училището, населеното място (например: Ese\_IUT\_Ivan\_Petrov\_DTG\_Svishtov) и се прикачва файлът с есето.

ВАЖНО!

* Получените в срок есета ще бъдат оценени от комисия, включваща преподаватели и представители от практиката.
* Отличените на първите три места участници ще получат **парични и материални награди** от ключови партньори на катедра "Икономика и управление на туризма".
* Всички участници ще получат **сертификати за участие**, изпратени им посредством електронната поща, даващи им право на избор на специалност и приоритет при кандидатстване в редовна форма на обучение.

**За допълнителна информация:**

Стопанска академия „Димитър А. Ценов” – Свищов

Катедра „Икономика и управление на туризма“

гл. ас. д-р Любомира Тодорова – 0884 76 70 96, (0631) 66 210

e-mail: iut@uni-svishtov.bg